stanford-oval/wikipedia huggingface dataset:
The Paris Review
פרסים

מדי שנה מעניק הרבעון שלושה פרסים: המגלן של The Paris Review; פרס פלימפטון; ופרס טרי סאת'רן להומור. את הזוכים בוחרים עורכי כתב העת מבין היצירות שפורסמו בשנה הקודמת בין דפיו, ואין תהליך מועמדות. מציינים וחוגגים את הזוכים ב"הילולת האביב" השנתית (ר' להלן).
המגלן של The Paris Review: פסלון ארד שמוענק מדי שנה לחבר מצטיין בקהילה הספרותית שהפגין מחויבות חזקה וייחודית לספרות. את הפרס עשויים להעניק לסופר, לקורא, לעורך, למוציא לאור, לכתב עת, או לארגון. בין זוכי העבר: ג'ון אשברי, ג'ואן דידיון, נורמן מיילר, פיטר מת'יסן, ג'ורג' פלימפטון, בארני רוסט, ויליאם סטיירון, פיליפ רות', ג'יימס סולטר, פולה פוקס, פרדריק זיידל, נורמן ראש, ארול מוריס, אדוארד הירש, ג'וי ויליאמס ופראן ליבוביץ.
פרס פלימפטון: סך 10,000 דולר (וביצת יען מצוירת) מוענק ליצירת הספרות או השירה הטובה ביותר מאת סופר צעיר או סופר שלא פורסם בעבר. בין הזוכים קייטלין הורוקס, וולס טאואר, אליסטר מורגן, ג'סי בול, אמה קליין, ובנג'מין פרסי.
פרס טרי סאת'רן להומור: פרס של 5,000 דולר אשר מוענק על יצירה מ־The Paris Review או מ־The Paris Review Daily אשר מגלמת הומור, שנינות, ותעוזה. הפרס ניתן לזכרו של המשתתף הוותיק בכתב העת, טרי סאת'רן.
הילולת האביב

הילולת האביב של הרבעון היא גאלה שנתית לכבוד סופרים וכתיבה אמריקאים.  ההילולה "מאחדת דמויות מובילות ופטרונים של אמנות וספרות אמריקאיות מכל רחבי ניו יורק כדי לחלוק כבוד לסופרים מצטיינים בשלבים שונים של הקריירה שלהם". ההכנסות מהנשף מועברות לקרן בשם The Paris Review Foundation, ארגון ללא מטרות רווח שהוקם על ידי המייסדים השותפים בשנת 2000 כדי להבטיח את עתידו של כתב העת.
הפינגווין

ערך זה עוסק בדמות קומיקס. אם התכוונתם למועדון תל אביבי שפעל בשנות השמונים והתשעים של המאה ה-20, ראו .
| --- | --- |

הפינגווין, כפי שהופיע על עטיפת החוברת Batman Vol.2 #23.3; The Penguin מנובמבר 2013, אמנות מאת ג'ייסון פאבוק ונייתן פיירביירן.
 סוג:  נבל-על
 הוצאה לאור:  DC קומיקס
 הופעה ראשונה:  Detective Comics #58 (דצמבר 1941) לאחר פלאשפוינט: Penguin: Pain and Prejudice #1 (דצמבר 2011)
 יוצרים:  ביל פינגר בוב קיין
 גילום הדמות:  ברג'ס מרדית', "באטמן (1966)"  דני דה ויטו, "באטמן חוזר"  רובין לורד טיילור, "גותהאם"   קולין פארל, "באטמן"
 מידע
 שם אמיתי:  אוסוולד צ'סטרפילד קובלפוט השלישי
 סטטוס:  פעיל
 מקצוע:  פושע, fixer, סוחר מניות, ראש ארגון פשע
 כוחות:  ללא כוחות-על אינטלקט ברמה גאונית, מנהיגות ארגונית, בעל קשרים בעולם התחתון, מצויד במטריות המכילות תכסיסים שונים.
 כלי נשק:  מגוון מטריות המכילות תכסיסים וכלי נשק כגון להבים ותת-מקלע
 חבר בקבוצה:  הפשע המאורגן של גות'אם סיטי, החברה הסודית של נבלי-העל
 חבר לשעבר בקבוצה:  ליגת אי-צדק הבעלים של הקרחון יחידת המתאבדים
 אזרחות:  ארצות הברית 
 מקום מגורים:  גות'אם סיטי 
 דמויות קשורות
 משפחה:  סר נייג'ל קובלפוט (אב קדמון, מת) נייתן קובלפוט (אב קדמון, מת) תיאודור קובלפוט (סבא רבא, מת) מירנדה (אמא, מתה)
 אויבים:  באטמן 
 
הפינגווין (באנגלית: The Penguin) הוא דמות בדיונית של נבל-על המופיע בחוברות הקומיקס באטמן ביקום DC קומיקס. הדמות הופיעה לראשונה בחוברת Detective Comics #58 מדצמבר 1941 והיא נוצרה על ידי הכותב ביל פינגר והמאייר בוב קיין. הפינגווין הוא אחד מאויביו הוותיקים והעיקשים ביותר של באטמן.
הפינגווין הוא האלטר אגו של אוסוולד צ'סטרפילד קובלפוט השלישי, אדם נמוך קומה ועב כרס, שנודע בשל חיבתו לציפורים ולמטריות המשוכללות שברשותו, שלעיתים משמשות ככלי נשק. קובלפוט הוא מאפיונר וגנב, שמחשיב את עצמו ל"ג'נטלמן הפשע". מועדון הלילה שלו, "הקרחון", משמש כיסוי לפעילות עבריינית וכמקור מידע לפעילות העולם התחתון לבאטמן. לדבריו של קיין, הדמות קיבלה השראה ממותג לשעבר של חברת הסיגריות קול, שהיה פינגווין עם כובע ומקל הליכה. לדבריו של פינגר, מראהו המחויט של קובלפוט הוא כשל פינגווין קיסרי.
דמותו של הפינגווין מדורגת במקום 51 ברשימת מאה נבלי-העל הגדולים של כל הזמנים, לפי אתר IGN. את דמותו גילם בסדרת הקאמפ של שנות ה-60 השחקן ברג'ס מרדית' ובסרט הלייב אקשן "באטמן חוזר" השחקן דני דה ויטו. את דמותו הצעירה של הפינגווין בסדרת הטלוויזיה "גותהאם" מגלם השחקן רובין לורד טיילור. את דמותו בסרט הלייב אקשן "באטמן" ובמיני-סדרה "הפינגווין" מגלם השחקן קולין פארל.
הערות שוליים

↑  Comic 101: The Enemies List, Scot Tipton, January 14th 2004
↑  Top 100 Comic Book Villains of All Time: #51 - The Penguin
| --- | --- |
בקרת זהויות :  LCCN: no2016154017  VIAF: 479148207778100341184   WorldCat (עם VIAF): 479148207778100341184 
ערך זה הוא קצרמרבנושא קומיקס. אתם מוזמנים לתרום לוויקיפדיה ו.
פיגוע הדריסה בניס

| חלק מפעולות טרור בצרפת |
| --- | --- |
הטיילת שבה התרחש הפיגוע, 2007
הטיילת שבה התרחש הפיגוע, 2007
 תאריך:  14 ביולי 2016
 מקום:  ניס, צרפת
 מטרה:  חגיגות יום הבסטיליה
 קואורדינטות:  43°41′37″N 7°15′21″E﻿ / ﻿43.6936°N 7.2557°E﻿ / 43.6936; 7.2557
 סוג:  פיגוע דריסה
 נשק:  משאית מתוצרת רנו
 הרוגים:  86
 פצועים:  458
 מבצע:  מוחמד לאחווייג' בוהלל 
  (למפת ניס מוגדלת) פיגוע הדריסה בניס(למפת ניס רגילה) פיגוע הדריסה בניס מסלול הנסיעה של המשאית במהלך הפיגוע
 
פיגוע הדריסה בניס בוצע ביום חמישי, 14 ביולי 2016, כאשר טרוריסט מוסלמי דרס באמצעות משאית הובלה שכורה, קהל שחגג את יום הבסטיליה בעיר החוף הצרפתית ניס. בפיגוע נרצחו 86 בני אדם ונפצעו 458, מתוכם לפחות 50 ילדים. נהג המשאית גם פתח באש לעבר הקהל ובסופו של דבר נורה ונהרג על ידי כוחות הביטחון.
הפיגוע

הפיגוע התרחש בטיילת האנגלית של ניס (Promenade des Anglais; השם נהגה: פְּרוֹמְנָאד דֶזַאנְגְלֶה), שם התקבץ קהל רב כדי לצפות במופע זיקוקין דינור לרגל יום הבסטיליה. בסביבות השעה 22:40, לאחר סיום המופע וכאשר הקהל החל להתפזר, משאית הובלה נסעה במהירות אל עבר הקהל והחלה לדרוס אנשים. לפי מספר דיווחים, הנהג נסע בזיגזג כדי לפגוע בכמה שיותר אנשים, וכן פתח באש לעברם. כמו כן המחבל קרא קריאות "אללה אכבר". המחבל המשיך לנסוע ולדרוס אנשים לאורך כ-2 קילומטר (1.25 מייל) בטיילת, במשך כעשר דקות, עד אשר כוחות הביטחון ירו בו והרגו אותו. בין ההרוגים והפצועים היו תיירים רבים.
בשנת 2020 אירע פיגוע נוסף בניס, שבו נרצחו שלושה בני אדם בכנסיית נוטרדאם.
המחבל

המחבל זוהה כמוחמד לאחווייג' בוהלל, אזרח צרפתי יליד תוניסיה שגר בניס, שהיה מוכר למשטרה על רקע פלילי אך לא טרוריסטי. את המשאית, שכר בוהלל יומיים לפני הפיגוע בעיר סמוכה לניס. הוא חנה עם המשאית בטיילת במשך תשע שעות לפני שביצע את הפיגוע. קודם לפיגוע פנו אליו שוטרים מכיוון שבזמן חגים וסופי שבוע אסור למשאיות לחנות באזור הטיילת, אך הם אישרו לו להישאר לאחר שטען בפניהם כי הוא מוביל גלידה. ארגון המדינה האסלאמית נטל אחריות לפיגוע, אך מניעיו של בוהלל נותרו בלתי ברורים.
פסיכיאטר צרפתי, פתחי בנסלמה, הציע לא לפרסם שמות ותמונות המחבל כדי לא להאדיר אותו
ראו גם

פיגוע הדקירה במרסיי
הערות שוליים

↑  Nice truck attack claims 86th victim, Associated Press, ‏August 19, 2016
↑  סוכנויות הידיעות, צרפת: 3 נרצחו בפיגוע דקירות בניס, באתר ynet, 29 באוקטובר 2020
↑  רועי קייס, רחל קדרס וסוכנויות הידיעות, השוטרים נתנו למחבל לעבור: "אמר שהוא מביא גלידה", באתר ynet, 15 ביולי 2016
↑   מניעיו של המחבל שביצע את הפיגוע בניס נותרו עלומים, באתר הארץ, 18 ביולי 2016
↑  Julian Borger, French media to stop publishing photos and names of terrorists, The Guardian, ‏27 July 2016
| --- | --- |
בקרת זהויות :  PLWABN: 9811723221305606
הצפנת תרמיל גב

הצפנת תרמיל גב (באנגלית: Knapsack cryptosystem) היא מערכת הצפנת מפתח ציבורי שביטחונה מבוסס על הקושי המשוער שבפתרון בעיית תרמיל הגב שהיא בעיה NP-קשה. הצפנת תרמיל הגב הייתה הניסיון הראשון לבסס מערכת הצפנה על בעיה NP-קשה ואף על פי שהרעיון קיים כבר מאז 1978 רוב המערכות הקיימות שפותחו על בסיס זה נפרצו ולכן אינן בשימוש מעשי, אלא נחקרות לצורך אקדמי בלבד.
השיטה הראשונה והמפורסמת ביותר היא הצפנת תרמיל גב של מרקל והלמן שפותחה ב-1978 על ידי רלף מרקל ומרטין הלמן. היא הייתה מערכת מפתח ציבורי מהראשונות שפותחו ופורסמה באותה שנה שבה פורסמה RSA. מערכת זו נפרצה לחלוטין בכמה התקפות מפורסמות שהראשונה שבהן הייתה של שמיר, אחריו פיתחו אדלמן, אודליצקו ולגריאס בנפרד קריפטואנליזה הנקראת התקפת צפיפות נמוכה לשבירת הצפנת מרקל-הלמן בזמן פולינומי. כל הגרסאות שהומצאו מאז כולל גרסת שור-ריבסט המכילה צפיפות גבוהה יחסית (הגדרה בהמשך), נמצאו לא בטוחות וניתנות לשבירה בזמן פולינומי או בזמן שהוא נמוך בהרבה מכוח גס עם הפרמטרים שהומלצו על ידי המפתחים. במרבית המקרים שינוי הפרמטרים לא יועיל במידה ניכרת ולכן מערכות אילו לא נכנסו לשימוש מעשי כלל למעט מערכת חדשה יחסית של Nasako-Murakami מ-2006 שעדיין לא התגלתה קריפטואנליזה יעילה שלה.
העניין בהצפנת תרמיל הגב נובע מהעובדה שהיא נחשבת פוסט-קוונטית ולכן תהיה אטרקטיבית אם תמצא דרך בטוחה ליישמה. אם תמצא דרך כזו הרי שהמערכת אמורה לספק ביטחון גם לנוכח איום קריפטואנליזה על מחשב קוונטי כאשר יהיה מעשי. זאת בניגוד לשיטות כמו RSA ו-DSA המסתמכות על בעיית פירוק לגורמים ובעיית הלוגריתם הבדיד, אותם ניתן יהיה לשבור בקלות בהינתן מחשב קוונטי באמצעות אלגוריתם שור.
בעיית תרמיל הגב קשורה בקשר הדוק עם סריגים. לאחר פרסום אלגוריתם LLL התברר שמערכת הצפנה מבוססת בעיית תרמיל הגב סובלת מבעיה מהותית. באופן כללי אם  n\leq 300 כאשר  n הוא פרמטר ביטחון (מפורט בהמשך) אז אלגוריתם לצמצום סריגים (Lattice reduction algorithm) מאפשר לגלות את הטקסט המקורי מתוך הטקסט המוצפן ללא ידיעת המפתח בזמן פולינומי. מאידך אם  n>300 אז המפתחות מגיעים לממדים עצומים בערך 176KB למפתח מה שהופך את המערכת לבלתי יעילה.
בעיית תרמיל הגב

בעיית תרמיל הגב הנקראת גם בעיית הסכומים החלקיים - מהיבט קריפטוגרפי מוגדרת כדלהלן:
נתונה הסדרה  A המכילה  n איברים שלמים, כאשר  n הוא פרמטר ביטחון (למשל  n=300):
ונתון שלם חיובי  S הנקרא 'תרמיל גב'. הבעיה היא לגלות האם קיימת תת-קבוצה של איברים ב- A שסכומה הוא  S. במילים אחרות המטרה היא לגלות את הווקטור  \mathbf {e} =(e_{1},e_{2},...,e_{n})\in \{0,1\}^{n} המקיים:
בעיית תרמיל הגב > דוגמה במספרים קטנים

נניח ש- n=6 ונתונה הסדרה:
אפשר לראות בניסוי וטעייה שהפתרון הוא תת-הסדרה  \{4,9,14\} וקל לראות שזהו הפתרון היחיד במקרה זה. דרך אחרת להציג את הפתרון היא הווקטור  \mathbf {e} =(0,0,1,1,1,0) (כלומר הווקטור מכיל אחדים בכניסות המתאימות לאיברים הנכללים בסכום התרמיל ובכל היתר אפסים) במילים אחרות, אם ממספרים את כל האיברים בסדרה משמאל לימין  M=\{m_{1},m_{2},m_{3},m_{4},m_{5},m_{6}\} אז  S=m_{3}+m_{4}+m_{5}.
אפשר לפתור את הבעיה בכוח גס, פשוט על ידי ניסוי כל האפשרויות של הווקטור  \mathbf {e}  עד למציאת הווקטור הנכון. סיבוכיות הפתרון היא מסדר גודל של  O(2^{n}), אולם אפשר לחתוך את סיבוכיות הפתרון בפקטור של שנים על ידי אלגוריתם ההתנגשות הבא.
בעיית תרמיל הגב > אלגוריתם התנגשות לפתרון בעיית תרמיל הגב הכללית

אם נתונה בעיית תרמיל-גב עם הפרמטרים  M=(m_{1},m_{2},...,m_{n}) באורך  n ושלם  S אפשר לפעול כדלהלן:
מכינים קבוצת שלמים  I כך שמתקיים  \textstyle I\subset \{i:1\leq i\leq {\frac {1}{2}}n\}, כלומר קבוצת כל האיברים הנמוכים מחצי של  n וכן,
מכינים קבוצת שלמים  J כך שמתקיים  \textstyle J\subset \{j:{\frac {1}{2}}n<j\leq n\},
מחשבים את רשימת הערכים הבאים:  \textstyle A_{I}=\sum _{i\in I}M_{i} כלומר רשימת כל הסכומים האפשריים ב- I,
באותו אופן מחשבים את רשימת הערכים:  \textstyle B_{J}=S-\sum _{j\in J}M_{j},
ממיינים את הקבוצות לפי סדר מספרי ומחפשים התאמה כך שתתקבלנה שתי תת-רשימות  I_{0} ו- J_{0} המקיימות:  A_{I_{0}}=B_{J_{0}}. רשימות אילו נותנות למעשה את הפתרון לבעיית תרמיל הגב כי
מספר האלמנטים ב- I וב- J הוא לכל היותר  2^{n/2} כל אחת ולכן זמן הריצה של האלגוריתם הוא  O(2^{n/2+\epsilon }) כאשר  \epsilon  הוא ערך קטן המייצג את התקורה הנוספת הנובעת מחישוב הרשימות ומיונן.
בעיית תרמיל הגב > סדרה סוּפֶּר-עולה

בעיקרון אם  n גדול הפתרון המתואר אינו יעיל ולכן הבעיה הכללית מוגדרת קשה, אולם אינה מתאימה לקריפטוגרפיה כיוון שלא קיימת "דלת צונחת", אותו מידע סודי שהופך את פתרון הבעיה לקל מאוד למי שמחזיק בו ואילו עבור כל האחרים שאינם יודעים מהו הבעיה נותרת קשה. דרך אחת להכניס דלת צונחת היא להשתמש בבעיית תרמיל הגב עם תכונה מיוחדת שפתרונה קל. הרעיון של מרקל והלמן היה להשתמש בתרמיל גב המורכב מסדרה מונוטונית עולה שבה כל איבר גדול לפחות פי שניים מקודמו. בניסוח רשמי זוהי סדרה של  n איברים שלמים  r=(r_{1},r_{2},...,r_{n}) עם התכונה הבאה:
היא נקראת סופר-עולה (superincreasing) כיוון שעבור כל  k מתקיים:
במקרה זה פתרון בעיית תרמיל הגב קל מאוד לפי האלגוריתם הבא: מבצעים רקורסיה שמתחילה באיבר האחרון ( M_{n}) כלפי מטה עד האיבר הראשון ( M_{1}) ובודקים עבור כל  M_{i}: אם  S\geq M_{i} מציבים  x_{i}=1 ומחסרים  S=S-M_{i} אחרת מציבים  x_{i}=0 וממשיכים עד ש- S=0 (בהנחה שפתרון קיים).
לדוגמה הסדרה  M=(3,11,24,50,115) היא סופר עולה, נניח שנתון השלם  S=142 מייצגים את  S כסכום איברים בסדרה  M כדלהלן: תחילה היות ש- S\geq 115 לכן  x_{5}=1 ומחליפים את  S ב- S-115=27. בשלב הבא היות ש- 27<50 מציבים  x_{4}=0. בשלב הבא רואים ש- S=27>24 לכן  x_{3}=1 ו- S=S-24=3. היות ש- 3<11 אנחנו יודעים ש- x_{2}=0 ולבסוף  x_{1}=1 כי  3\geq 3 ועוצרים כי  S=S-3=0. לסיכום, הפתרון הוא
בעיית תרמיל הגב > הצפנת תרמיל גב של מרקל והלמן

מרקל והלמן הציעו ב-1978 מערכת הצפנה המבוססת על בעיית תרמיל הגב עם סדרה סופר עולה שאותה מסתירים באמצעות שקילויות. כדי לייצר מפתח פרטי ומפתח ציבורי אליס בוחרת סדרה סופר עולה בעלת  n איברים  r=(r_{1},r_{2},...,r_{n}) כך שעבור כל  1<i\leq n מתקיים  r_{i}\geq 2r_{i-1} וכן בוחרת שני שלמים גדולים  A ו- B המקיימים:
אליס מכינה סדרה  M שאינה סופר עולה על ידי הכפלה ב- A כך:
הסדרה  M היא המפתח הציבורי של אליס שהוסתר על ידי הכפל ב- A מודולו  B ואילו המפתח הסודי כולל את הסדרה  r והשלמים  A ו- B בגלל החשבון המודולרי לא קל לנחש את  A או  B מתוך המפתח הציבורי. אם בוב רוצה להצפין את המסר  x עבור אליס הוא משתמש במפתח הציבורי שלה ומחשב את
את הטקסט המוצפן  S הוא שולח לאליס. לפענוח אליס פועלת כדלהלן, תחילה מחשבת את  S'\equiv A^{-1}S({\text{ mod }}B) דהיינו מכפילה את  S בהופכי הכפלי של  A מודולו  B ואז משתמשת בסדרה הסופר עולה  r כדי לפתור את בעיית תרמיל הגב עם  S'. הסיבה שהפענוח נכון היא בשל הזהות הבאה:
היות ש- S'<B מובטח לאליס שתקבל תוצאה מדויקת ולא רק שקילות כלשהי מודולו  B.
בעיית תרמיל הגב > הצפנת תרמיל גב של מרקל והלמן > דוגמה במספרים קטנים

נניח שאליס בחרה סדרה סופר-עולה סודית מהדוגמה הקודמת  r=(3,11,24,50,115) וכן  A=113,B=250. כעת הסדרה המוסוות שלה  M תהיה הכפלה של  r ב- A כך שמתקבל:
שימו לב שגם אם ממיינים את איברי M בסדר עולה הסדרה שהתקבלה רחוקה מלהיות סופר-עולה ולכן יהיה קשה לפתור את בעיית תרמיל הגב בסדרה זו לעומת הסדרה  r. כעת אם בוב מעוניין לשלוח לאליס את המסר  x=(1,0,1,0,1), הוא מצפין אותו תחילה באמצעות הכפלה ב- M כך שמתקבל:
ושולח לאליס את  S=546. כאשר אליס מקבלת את הטקסט המוצפן  S היא מכפילה אותו תחילה בהופכי של  113 מודולו  250 שהוא  A^{-1}=177 ומתקבל:
כעת נותר לאליס להשתמש באלגוריתם המתואר לעיל כדי לפתור את בעיית תרמיל הגב בסדרה  r עם הערך  S'=x\cdot r=142 וכך מחלצת את הטקסט המקורי  x.
ביטחון

בעיית תרמיל הגב הכללית נחשבת ל-NP-קשה והיא מהווה מועמדת טובה לפונקציה חד-כיוונית. אולם לצורך קריפטוגרפי יש צורך גם בדלת צונחת שהיא המידע הנסתר המאפשר למקבל הלגיטימי לפתור את הבעיה בזמן פולינומי. הגרסה הראשונה של הצפנת תרמיל הגב שהסתמכה על סדרה סופר-עולה הכילה כמה חסרונות מהותיים שהעיקרית שבהן היא העובדה שתרמיל גב מכיל צפיפות נמוכה מדי מה שגורם לנקודת תורפה היות שבמקרה של תרמיל גב בעל תכונה זו קיימים אלגוריתמים יעילים לפתרון הבעיה. במרוצת הזמן הוצעו מספר רב של גרסאות משופרות שנועדו להתמודד עם הבעיות הללו בין היתר על ידי שימוש בתרמילי גב מרובים או הסתרה של תרמיל הגב באמצעות חשבון מודולרי ואלגברה בחוג הפולינומים.
ב-1985 פורסם בנפרד על ידי בריקל, לגריאס ואודליצקו אלגוריתם LO המסתמך על אלגוריתם צמצום סריגים (LLL) שמצליח לפתור את הבעיה כמעט תמיד בזמן פולינומי בתנאי שצפיפות תרמיל הגב נמוכה מ-0.6463. צפיפות תרמיל הגב  d מוגדרת כדלהלן:
אלגוריתם CJLOSS משפר את החסם לגריאס-אודליצקו ל- d<0.9408. היות שהאלגוריתמים האמורים מסתמכים על צפיפות תרמיל הגב הם נקראים באופן כללי "התקפת צפיפות נמוכה". אולם הבעיה הכללית, דהיינו אם צפיפות תרמיל הגב גבוהה מהגבול האמור נותרה בעיה קשה. הרעיון של אלגוריתם LO הוא להמיר את הבעיה לבעיה אחרת מתורת הסריגים הנקראת בעיית מציאת הווקטור הקצר ביותר (SVP) שהיא בעיה קשה מאוד. אף על פי שלא קיים אלגוריתם פולינומי ל-SVP, מעשית אלגוריתם LLL של האחים לנסטרה ולובאז' מצליח לפתור את בעיית הווקטור הקצר בקירוב טוב, הרבה יותר ממה שמציע הגבול התאורטי. האמור הוא אם מתבצעת קריאה אחת לאורקל SVP. אולם במקרה של קריאות מרובות קיים שיפור שלו שנקרא אלגוריתם CJLOSS+‎ שמשפר את התוצאות האמורות מהיבט אסימפטוטי.
הערות שוליים

↑  The Rise and Fall of Knapsack Cryptosystems
↑  R. C. Merkle and M. E. Hellman, Hiding information and signatures in trapdoor knapsacks, IEEE Transactions on Information Theory, Vol.24 (1978) pp.525–534.
↑  A. Shamir, A polynomial time algorithm for breaking the basic Merkle-Hellman cryptosystems, Proc. Crypto’82, LNCS, pp.279–288, Springer-Verlag, Berlin, 1982.
↑  L. M. Adleman, On breaking the titrated Merkle-Hellman public-key cryptosystem, Plenum Press. Crypto’82, pp.303–308. 1982.
↑  J. C. Lagarias, and A. M. Odlyzko, Solving low-density subset sum problems, Journal of the Association for Computing Machinery, Vol.32, No.1 (1985) pp.229–246
↑  B. Chor, and R. L. Rivest, A knapsack-type public key cryptosystem based on arithmetic in finite fields, IEEE Transactions on Information Theory, Vol.34, No.5 (1988) pp.901–909.
↑  T. Nasako and Y. Murakami, A high-density knapsack cryptosystem using combined trapdoor, the Japan Society for Industrial and Applied Mathematics, Vol.16, No.4, pp.519-605, 2006
↑  E. F. Brickell, Breaking iterated knapsacks, Advances in Cryptology: Proceedings of CRYPTO’84 (G. R. Blakley and D. Chaum, eds.), Lecture Notes in Computer Science, Springer-Verlag, New York, 196 (1985) pp.342–358
↑  J. C. Lagarias, and A. M. Odlyzko, Solving low-density subset sum problems, Journal of the Association for Computing Machinery, Vol.32, No.1 (1985) pp.229–246.
↑  M. J. Coster, A. Joux, B. A. LaMacchia, A. M. Odlyzko, C. P. Schnorr, and J. Stern, Improved low-density subset sum algorithms, Computational Complexity, Vol.2 (1992) pp.111–128.
פיגועי הדריסה בקטלוניה (2017)

| --- | --- |

 תאריך:  17 באוגוסט 2017
 מקום:  קטלוניה, ספרד
 מטרה:  הולך רגל 
 קואורדינטות:  לה רמבלה: 41°22′53″N 2°10′23″E﻿ / ﻿41.38139°N 2.17306°E﻿ / 41.38139; 2.17306  קמברילס: 41°22′53″N 2°10′23″E﻿ / ﻿41.38139°N 2.17306°E﻿ / 41.38139; 2.17306 אלקנר: 40°34′51″N 0°33′11″E﻿ / ﻿40.580919°N 0.553046°E﻿ / 40.580919; 0.553046 סובירטס: 41°23′05″N 1°47′53″E﻿ / ﻿41.384722°N 1.798056°E﻿ / 41.384722; 1.798056
 סוג:  פיגוע דריסה
 נשק:  פיאט טאלנטו 
 הרוגים:  ברצלונה: 15 קמברילס: 1
 פצועים:  כ-150
 מבצע:  המדינה האסלאמית המדינה האסלאמית
 מספר מפגעים:  לה רמבלה: 1 קמברילס: 5
 מניע:  חלק מטרור אסלאמי
 
ב-17 באוגוסט 2017 אירעו שני פיגועי דריסה בקטלוניה שבספרד. הראשון בשדרות לה רמבלה בברצלונה, בו נרצחו 15 בני אדם ויותר ממאה נפצעו, השני בעיר קמברילס שמדרום לברצלונה, בו נרצחה אישה אחת ונפצעו שישה אנשים. חמשת המחבלים שביצעו את הפיגוע בקמברילס נהרגו במקום, והנהג הדורס בברצלונה נהרג לאחר מצוד. המחבלים היו טרוריסטים מוסלמים המזוהים עם המדינה האסלאמית.
הפיצוץ באלקנר

חוליית הטרור, שמנתה כעשרה מוסלמים ספרדים, התארגנה בעיר ריפול (אנ') שמצפון לברצלונה. החוליה תכננה לפוצץ כלי רכב שכורים, עמוסים במכלי גז ובחומר הנפץ טריאצטון, בשלושה מקומות בברצלונה: שדרות לה רמבלה, כנסיית סגרדה פמיליה והנמל. לשם כך אגרו מכלי גז וחומר נפץ בבית פרטי באלקנר, דרומית לקמברילס. ב-16 באוגוסט אירע, עקב תקלה, פיצוץ בבית שבו נאגרו חומרי החבלה. בפיצוץ נהרס הבית, נהרגו שני אנשים ונפצעו רבים, והוא שיבש את התוכנית המקורית. אחד מההרוגים, שגופתו נמצאה בין הריסות הבית, הוא האימאם עבד אל באקי א-סתי, שנחשב לראש חוליית הטרור.
חברי החוליה החליטו לנצל את כלי הרכב לפיגועי דריסה.
הפיגועים

הפיגוע בברצלונה החל בשעה 16:56, כאשר מחבל שנהג ברכב מסחרי מדגם פיאט טאלנטו דרס אנשים לאורך כ-530 מטרים בשדרות לה רמבלה ההומות מתיירים, החל מהאזור של כיכר קטלוניה ועד לאזור הפסיפס של ז'ואן מירו ב-Pla de l'Os. הרכב נעצר לאחר שנתקל בקיוסק והנהג, יונס אבו יעקוב, יליד מרוקו בן 22, נמלט. התושבים נקראו להסתגר בבתיהם.
אחד החשודים בתכנון הפיגוע היה מוסא אוכאביר, בן 17, אזרח ספרדי-מוסלמי ממוצא מרוקאי, החשוד ששכר את כלי הרכב תוך שימוש בתעודות של אחיו, דריס אוכאביר, שהוא בעל עבר פלילי ופרסם בפייסבוק פוסטים אסלאמיסטיים, אנטישמיים ואנטי-ישראליים. דריס אוכאביר נעצר על ידי המשטרה.
לא רחוק מזירת הפיגוע נמצא גבר שנדקר ולאחר מכן מת מפצעיו. להערכת המשטרה הוא נדקר בידי המחבלים, שגנבו את מכוניתו כדי להימלט מהמקום.
שמונה שעות לאחר הפיגוע בברצלונה התרחש פיגוע דריסה נוסף בעיר קמברילס, השוכנת 120 ק"מ מדרום לברצלונה. חמישה מחבלים במכונית מדגם אאודי A3 דרסו ופצעו שישה אזרחים ושוטר. אחת מהפצועים מתה מפצעיה. המכונית הדורסת התהפכה, והמשטרה הרגה ביריות את חמשת המחבלים (שלבשו חגורות נפץ דמה), בהם מוסא אוכאביר. להערכת המשטרה, המחבלים קשורים לפיגוע הדריסה בברצלונה.
המדינה האסלאמית קיבלה אחריות לשני הפיגועים, אם כי מעורבותה טרם הוכחה.
בתום מצוד שנמשך ימים אחדים, ב-21 באוגוסט הרגה משטרת ספרד בעיירה סובירטס שממערב לברצלונה את יונס אבו יעקוב, הנהג שביצע את פיגוע הדריסה בברצלונה.
ראו גם

טרור אסלאמי באירופה
הערות שוליים

↑   רויטרס, אי-פי והניו יורק טיימס, ספרד: החיפוש אחר הדורס מברצלונה התרחב לכל אירופה, באתר הארץ, 21 באוגוסט 2017.
↑  יואב זיתון, בניין נחרב: התאונה שמנעה טבח גדול יותר בספרד, באתר ynet, 19 באוגוסט 2017
1 2  יואב זיתון, פשיטה בבתי המחבלים: "תכננו לפוצץ את הסמל של ברצלונה", באתר ynet, 19 באוגוסט 2017
1 2  תא הטרור בספרד חוסל: הדורס נורה, האימאם נהרג, באתר "כאן", 21 באוגוסט 2017
↑  ארז לין, אחד המחבלים שביצעו את הפיגוע בברצלונה - התבטא נגד ישראל, באתר ישראל היום, 17 באוגוסט 2017.
↑  nrg חדשות, תיעוד: קרב יריות בין השוטרים למחבלים בקמברילס, באתר nrg‏, 18 באוגוסט 2017
↑  סוכנויות הידיעות, מתקפת טרור נוספת בספרד: מחבלים דרסו, פצעו שבעה - וחוסלו, באתר ynet, 18 באוגוסט 2017
↑  אסף גבור, ארגון דאעש לקח אחריות על הפיגוע בברצלונה, באתר nrg‏, 17 באוגוסט 2017
רועי קייס ו-AFP, דאעש נטל אחריות גם לפיגוע בקמברילס: "פגענו ביותר מ-120 יהודים וצלבנים", באתר ynet, 19 באוגוסט 2017
↑  סוכנויות הידיעות, משטרת ספרד: המחבל הנמלט חוסל ליד ברצלונה, באתר ynet, 21 באוגוסט 2017
| --- | --- |
בקרת זהויות :  PLWABN: 9813175392905606 
דקה דומייה בכיכר קטלוניה, לזכר הרוגי הפיגועים, 18 באוגוסט 2017
מאולה (נהר)

| --- | --- |
מבט אווירי על הנהר מאולה
מבט אווירי על הנהר מאולה
 מידע כללי
 אורך:  240 ק"מ
 ספיקה ממוצעת:  467 מ"ק לשנייה
 אגן ניקוז:  20,295 קמ"ר
 מוצא:  לגונה דל מאולה (אנ')
 גובה מוצא הנהר:  2,165 מטרים
 יובלים:  מלדו, Loncomilla River, Claro de Talca River 
 שפך:  האוקיינוס השקט
 מדינות באגן הניקוז:  צ'ילה צ'ילה
 
 מפת אגן הניקוז של הנהר מאולה
 
הנהר מאולה (בספרדית: Río Maule) הוא נהר  הזורם במחוז מאולה, הקרוי על שמו, בצ'ילה, ונחשב לאחד מהנהרות החשובים ביותר של מדינה זו. הנהר קשור לתקופות הפרה-היספניות של המדינה, לכיבוש המדינה, לתקופה הקולוניאלית, למלחמות העצמאות, להיסטוריה המודרנית, לחקלאות (יין (אנ'), גידולים מסורתיים), לתרבות (ספרות, שירה, פולקלור), דת, כלכלה ופוליטיקה. המאולה היה כנראה אתר הקרב בין האינקה למפוצ'ה (קרב מאולה (אנ')) בסוף המאה ה-15 שקבע את הנהר כגבולה הדרומי של אימפריית האינקה. גברים ונשים מפורסמים רבים בהיסטוריה של צ'ילה נולדו במחוז מאולה הקרוי על שם הנהר. הנהר גם השאיל את שמו לאחד מאזורי גידול הגפנים של המדינה (המכונה גם אפלאסיון), עמק מאולה (Valle del Maule), תת-אזור של העמק המרכזי של צ'ילה.
מסלול > החלק העליון

אורכו של הנהר 240 קילומטרים ואגן הניקוז שלו משתרע על פני כ-20,295 קמ"ר. שלושים אחוז מהאגן נמצאים ברכס הרי האנדים. מוצא הנהר באגם לגונה דל מאולה (אנ') בפרובינציה טלקה, בגובה של 2,165 מטרים בסביבת הגבול עם ארגנטינה. מאותה נקודה הנהר זורם מערבה ועד מהרה מצטרף אליו בגדה השמאלית אחד מיובליו העיקריים, הנהר מלדו (אנ'), שמוצאו בלגונה דיאל (Laguna Dial), בפרובינציה לינארס. בהמשך, ועדיין בחלקו העליון, מצטרפים למאולה, הפעם בגדה הימנית הנהרות קולורדו (Colorado), קלארו (Claro), פואלצ'ה (Puelche) וסיפרסס (Cipreses).
מסלול > החלק האמצעי

לפני שהוא מגיע לעמק המרכזי של צ'ילה, המאולה נסכר על ידי סכר קולבון (Colbún) היוצר את אגם קולבון שמזין את תחנת הכוח ההידרואלקטרית באותו השם.
בהמשך, מצטרפים למאולה גם הקלארו (עוד נהר בשם קלארו) והלונקומייה (אנ'). האחרון זורם מדרום ומקבל את מימיהם של כמה יובלים: הפוטגאן (Putagán), מערכת אצ'יבואנו - אנקואה (Achibueno - Ancoa), הפרקילאוקן (Perquilauquén), הפוראפל (Purapel) והקאוקנס (Cauquenes).
מסלול > החלק התחתון

בחלקו התחתון, הנהר מקבל את מימיו של רק יובל צנוע אחד, אסטרו דה לוס פוארקוס (Estero de los Puercos), ולאחר שהמאולה זורם במשך קרוב ל-250 קילומטרים, הוא נשפך לאוקיינוס השקט, צפונית לעיר קונסטיטוסיון (אנ').
אקולוגיה

באגן נהר המאולה יש מספר מינים משמעותיים של בעלי חיים וצמחייה. מבחינה היסטורית דקל היין הצ'יליאני (Jubaea chilensis), גדל באגן הנהר מאולה. אולם עקב התרחבות האוכלוסייה האנושית באזור זה, לעץ זה המוגדר בסכנת הכחדה יש תחום מוגבל יותר שעדיין כולל חלק מהחלק הצפוני של מחוז מאולה.
הערות שוליים

↑  Silva Galdames, Osvaldo (1983). "¿Detuvo la batalla del Maule la expansión inca hacia el sur de Chile?". Cuadernos de Historia (בספרדית). 3: 7–25.
↑  "Archived copy". אורכב מ-המקור ב-2009-11-18. {{cite web}}:  (עזרה)
↑  "Singularidad hispana de Linares | Diario La Prensa". אורכב מ-המקור ב-2016-03-04.
↑  CUENCA DEL RIO MAULE - Ministerio del Medio Ambiente
| --- | --- |
בקרת זהויות :  VIAF: 315147693   WorldCat (עם VIAF): 315147693